พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่อำเภอเมืองแพร่ จังหวัดแพร่ ให้แก่กรมการบินพาณิชย์ พ.ศ. 2529
ประกาศวันที่ 1986-12-31

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่อำเภอเมืองแพร่ จังหวัดแพร่ ให้แก่กรมการบินพาณิชย์ พ.ศ. ๒๕๒๙
content: ภูมิพลอดุลยเดช ป.ร. ให้ไว้ ณ วันที่ ๑๓ ธันวาคม พ.ศ. ๒๕๒๙ เป็นปีที่ ๔๑ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่อำเภอเมืองแพร่ จังหวัดแพร่ ให้แก่กรมการบินพาณิชย์ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่อำเภอเมืองแพร่ จังหวัดแพร่ ให้แก่กรมการบินพาณิชย์ พ.ศ. ๒๕๒๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดินที่เป็นทางหลวงจังหวัดหมายเลข ๑๐๒๒ สายจังหวัดแพร่ - พระธาตุช่อแฮ - เขาพลึง - น้ำน่าน บางส่วน ในท้องที่อำเภอเมืองแพร่ จังหวัดแพร่ เนื้อที่ประมาณ ๑,๓๗๙ ตารางวา ภายในแนวเขตตามแผนที่ท้ายพระราชบัญญัตินี้ ให้แก่กรมการบินพาณิชย์
sectionNo: 4
content: มาตรา ๔ ให้รัฐมนตรีว่าการกระทรวงคมนาคมรักษาการตามพระราชบัญญัตินี้
content: ผู้รับสนองพระบรมราชโองการ พลเอก ป. ติณสูลานนท์ นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากกรมทางหลวงเห็นสมควรโอนที่ดินซึ่งเป็นสาธารณสมบัติของแผ่นดินที่เป็นทางหลวงจังหวัดหมายเลข ๑๐๒๒ สายจังหวัดแพร่ - พระธาตุช่อแฮ - เขาพลึง - น้ำน่าน บางส่วน ในท้องที่อำเภอเมืองแพร่ จังหวัดแพร่ เนื้อที่ประมาณ ๑,๓๗๙ ตารางวา
content: ให้แก่กรมการบินพาณิชย์ ทั้งนี้ เพราะบริเวณที่ดินดังกล่าวเป็นช่วงทางที่ผ่านทางวิ่งด้านทิศใต้ของท่าอากาศยานแพร่ซึ่งเป็นจุดแตะของเครื่องบิน อันจะก่อให้เกิดอันตรายและอุบัติเหตุได้ง่าย
content: กรมการบินพาณิชย์จึงขอรับโอนที่ดินทางหลวงจังหวัดบางส่วนดังกล่าวไปดำเนินการปรับปรุงเพื่อให้เกิดความสะดวกและปลอดภัยแก่การใช้ท่าอากาศยาน ซึ่งกรมทางหลวงไม่ขัดข้องเพราะได้ก่อสร้างทางเลี่ยงบริเวณนี้แทนแล้ว สมควรโอนที่ดินซึ่งเป็นทางหลวงจังหวัดบางส่วนดังกล่าวให้แก่กรมการบินพาณิชย์
content: จึงจำเป็นต้องตราพระราชบัญญัตินี้